Amanda Knox gagnrýnir aðalleikara og leikstjóra kvikmyndarinnar Stillwater fyrir að græða á raunarsögu sinni. Myndin byggir á sögu Knox, sem sat í fangelsi á Ítalíu í fjögur ár, grunuð um morð á meðleigjanda sínum.
Í kvikmyndinni Stillwater, sem frumsýnd var í vikunni, segir frá bandarískum karlmanni, leiknum af Matt Damon, sem fer til Frakklands til að aðstoða dóttur sína. Hún situr á bak við lás og slá, grunuð um að hafa myrt ástkonu sína.
Amanda Knox segir söguþráðinn minna helst til mikið á hennar eigin sögu og sakar Damon og leikstjóra myndarinnar Tom McCarthy um að maka krókinn á sorgarsögu hennar. Mál Knox vakti heimsathygi en hún var árið 2007 dæmd fyrir morðið á meðleigjanda sínum. Meðleigjandinn, Meredith Kercher, fannst látin í íbúð sem þær leigðu saman í Perugia á Ítalíu. Árið 2015 var Knox svo náðuð árið 2015 en hún hefur alla tíð haldið fram sakleysi sínu.
Knox segir að í söguþræði Stillwater sé látið að því liggja að unga konan beri einhverja ábyrgð á dauða ástkonu sinnar. Í langri bloggfærslu segir Knox það sárt að vera sífellt bendluð við glæp sem hún framdi ekki. Knox gagnrýnir sömuleiðis að leikstjórinn hafi aldrei haft samband við hana við gerð myndarinnar.
Leikstjórinn McCarthy, segir það ekkert launungamál að söguþráður myndarinnar byggi lauslega á sögu Knox. Hann hafi heillast af sögu hennar og baráttu þegar hann las við hana viðtal í tímaritinu Vanity Fair.
Bandarísk kona segir leikarann Matt Damon græða á raunarsögu sinni með því að leika í mynd sem byggð er á sögu hennar.